ddrg/super_eurlex huggingface dataset:
RÅDETS AFGØRELSE (EU) 2019/301

af 12. februar 2019

om indgåelse på Unionens og medlemsstaternes vegne af protokollen til partnerskabs- og samarbejdsaftalen om oprettelse af et partnerskab mellem De Europæiske Fællesskaber og deres medlemsstater på den ene side og Den Kirgisiske Republik på den anden side for at tage hensyn til Republikken Kroatiens tiltrædelse af Den Europæiske Union

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde, særlig artikel 91, artikel 100, stk. 2, og artikel 207 og 209 sammenholdt med artikel 218, stk. 6, litra a),

under henvisning til akten vedrørende Kroatiens tiltrædelse, særlig artikel 6, stk. 2,

under henvisning til forslag fra Europa-Kommissionen,

under henvisning til godkendelse fra Europa-Parlamentet (1), og

ud fra følgende betragtninger:

(1) I overensstemmelse med Rådets afgørelse (EU) 2018/385 (2) blev protokollen til partnerskabs- og samarbejdsaftalen om oprettelse af et partnerskab mellem De Europæiske Fællesskaber og deres medlemsstater på den ene side og Den Kirgisiske Republik på den anden side for at tage hensyn til Republikken Kroatiens tiltrædelse af Den Europæiske Union (»protokollen«) undertegnet den 6. februar 2018 med forbehold af indgåelse af protokollen.

(2) For så vidt angår anliggender, der henhører under Det Europæiske Atomenergifællesskabs kompetence, er indgåelsen af protokollen omfattet af en særskilt procedure.

(3) Protokollen bør godkendes på vegne af Unionen og medlemsstaterne —

VEDTAGET DENNE AFGØRELSE:

Artikel 1 Protokollen til partnerskabs- og samarbejdsaftalen om oprettelse af et partnerskab mellem De Europæiske Fællesskaber og deres medlemsstater på den ene side og Den Kirgisiske Republik på den anden side for at tage hensyn til Republikken Kroatiens tiltrædelse af Den Europæiske Union (3) godkendes herved på Den Europæiske Unions og medlemsstaternes vegne.

Artikel 2 Formanden for Rådet foranstalter på Unionens og medlemsstaternes vegne den notifikation, der er omhandlet i protokollens artikel 4, stk. 1 (4).

Artikel 3 Denne afgørelse træder i kraft på dagen for vedtagelsen.

Udfærdiget i Bruxelles, den 12. februar 2019. På Rådets vegne E.O. TEODOROVICI Formand

(1) Godkendelse af 15.1.2019 (endnu ikke offentliggjort i EUT).

(2) Rådets afgørelse (EU) 2018/385 af 16. oktober 2017 om undertegnelse på Unionens og medlemsstaternes vegne og midlertidig anvendelse af protokollen til partnerskabs- og samarbejdsaftalen om oprettelse af et partnerskab mellem De Europæiske Fællesskaber og deres medlemsstater på den ene side og Den Kirgisiske Republik på den anden side for at tage hensyn til Republikken Kroatiens tiltrædelse af Den Europæiske Union (EUT L 69 af 13.3.2018, s. 1).

(3) Teksten til protokollen er offentliggjort i EUT L 69 af 13.3.2018 sammen med afgørelsen om undertegnelse.

(4) Datoen for ikrafttrædelse af protokollen offentliggøres i Den Europæiske Unions Tidende på foranledning af Generalsekretariatet for Rådet.
(3)

De erfaringer, der er høstet gennem årene, og som er analyseret i Refit-evalueringen af forordning (EF) nr. 178/2002 (kvalitetskontrol af den generelle fødevarelovgivning) (3), har vist, at der er behov for at revurdere styringen af fødevare- og foderkriser på EU-plan og på nationalt plan. Resultaterne viste, at der er behov for et stærkere fokus på kriseberedskab sammen med krisestyring for at undgå eller minimere en fødevare- eller foderkrises konsekvenser for folkesundheden. Et sådant fokus vil kunne mindske de økonomiske konsekvenser (f.eks. handelsrestriktioner), der er forbundet med en fødevare- eller foderkrise, og dermed bidrage til at nå Kommissionens mål om beskæftigelse, vækst og investeringer. Dertil kommer, at der er behov for, at Kommissionen spiller en større rolle med hensyn til kommunikation og generel koordinering mellem medlemsstaterne på dette område. Kvalitetskontrollen af den generelle fødevarelovgivning indeholder en række henstillinger, der skal gøre den generelle plan mere effektiv.
(20)

Det skal bemærkes, at CE Hunedoara med sådanne markedspriser ikke kunne drives rentabelt på et varigt grundlag, fordi day-ahead-priserne og terminspriserne lå under CE Hunedoaras produktionsomkostninger. På et konkurrencebetonet elmarked ville man forvente, at enhver produktion ville blive solgt til en pris, der lå over marginalomkostningerne for at opnå en fortjenstmargen. CE Hunedoara var dog helt klart kun i stand til at gøre dette lejlighedsvist efter sin oprettelse, sådan som det ses af CE Hunedoaras manglende evne til at sætte tilstrækkelige driftsindtægter til side til køb af de CO2- emissionscertifikater, der var nødvendige i 2014 og 2015. Kulfyrede kraftværker drives normalt som grundbelastningsværker med en belastningsfaktor på 70 % eller højere (18). Det fremgår imidlertid af elproduktionsdataene i tabel 1, at CE Hunedoaras belastningsfaktor var på 30,8 % i 2013 og 2014 og faldt til under 20 % i 2015. Dette kan forklares ved den omstændighed, at produktionsmidlerne i form af kulminer og de to elkraftværker, der blev fusioneret til CE Hunedoara i november 2012, var de samme som dem, der blev drevet af de tidligere konkursramte selskaber, uden at der blev foretaget væsentlige produktivitets- eller teknologiske forbedringer med henblik på at reducere produktionsomkostningerne. Som følge heraf solgte CE Hunedoara sin produktion til en gennemsnitlig pris på 199,22 RON/MWh (ca. 43 EUR/MWh) i 2013, 167,68 RON/MWh (ca. 36 EUR/MWh) i 2014 og 181,52 RON/MWh (ca. 39 EUR/MWh) i 2015 (19) og var ligesom sine forgængere ude af stand til at skabe tilstrækkelige overskud til at dække såvel sine driftsomkostninger som sin gæld, herunder gæld til offentlige myndigheder, jf. tabel 2 nedenfor.
Artikel 1

1. Hvis en aftale om sikkerhedsprocedurer for udveksling og beskyttelse af klassificerede informationer (»informationssikkerhedsaftale«) mellem Unionen og et tredjeland eller en international organisation er i kraft og i overensstemmelse med afgørelse 2013/488/EU, bemyndiges generalsekretæren for Rådet til i overensstemmelse med princippet om udstederens samtykke at videregive EU's klassificerede informationer, der er omfattet af informationssikkerhedsaftalen, op til den klassifikationsgrad, der er fastsat af Rådets Sikkerhedsudvalg i henhold til bilag VI, punkt 11, i afgørelse 2013/488/EU, til det pågældende tredjeland eller den pågældende internationale organisation. Beslutningen om at videregive EU's klassificerede informationer til et tredjeland eller en international organisation i henhold til en informationssikkerhedsaftale træffes af generalsekretæren fra sag til sag.

2. Hvis generalsekretæren for Rådet efter Rådets godkendelse og i overensstemmelse med afgørelse 2013/488/EU har indgået en administrativ ordning om sikkerhedsprocedurer for udveksling af klassificerede informationer (»administrativ ordning«) med et tredjeland eller en international organisation, bemyndiges generalsekretæren for Rådet til i overensstemmelse med princippet om udstederens samtykke at videregive EU's klassificerede informationer, der er omfattet af ordningen, op til den klassifikationsgrad, der er fastsat i den administrative ordning, til det pågældende tredjeland eller den pågældende internationale organisation. Beslutningen om at videregive EU's klassificerede informationer til et tredjeland eller en international organisation i henhold til en administrativ ordning træffes af generalsekretæren fra sag til sag.
(8)

Ifølge aftalens artikel 185, stk. 2, kan Unionen i forbindelse med den skriftlige notifikation om, at dens nødvendige interne procedurer er afsluttet, for hver medlemsstat, der har anført årsager vedrørende grundlæggende principper i den pågældende medlemsstats nationale ret, erklære, at den pågældende medlemsstats fuldbyrdende judicielle myndigheder ud over de grunde til at afslå fuldbyrdelse af en europæisk arrestordre, der er omhandlet i Rådets rammeafgørelse 2002/584/RIA (1), i overgangsperioden kan afslå at overgive sine statsborgere til Det Forenede Kongerige i henhold til en europæisk arrestordre. Der bør derfor fastsættes en frist, inden for hvilken medlemsstater, der har til hensigt at benytte sig af denne mulighed, bør underrette Kommissionen og Rådets generalsekretariat herom.
(2)

Målene for forslaget til borgerinitiativ er følgende: »Fjerne artikel 20 i direktiv 2014/40/EU og i overensstemmelse med det indre markeds funktion erstatte den med en specifik videnskabelig, evidensbaseret lovgivning, hvor der skelnes mellem e-cigaretprodukter på den ene side og tobaksvarer og lægemidler på den anden side; sikre ny lovgivning baseret på obligatorisk overholdelse af robuste standarder for produktkvalitet, -sikkerhed og -fremstilling samt en ansvarlig markedsføringspraksis, der beskytter unge; politikken for brug af e-cigaretter bør fremme innovation og sikre, at rygere og brugere af e-cigaretter informeres klart om og gives adgang til mindre skadelige tobaksfrie alternativer.«
FÆLLES ERKLÆRING FRA FORBUNDSREPUBLIKKEN TYSKLAND, FRANKRIG, ITALIEN OG ØSTRIG

Tyskland, Frankrig, Italien og Østrig støtter målsætningen i transporttraktaten for det vestlige Balkan om gradvis at oprette et transportfællesskab og et transportnetværk mellem Den Europæiske Union og de sydøsteuropæiske parter på grundlag af den relevante gældende EU-ret. Tyskland, Frankrig, Italien og Østrig understreger, at den gradvise åbning af markedet for de relevante transportsektorer på grundlag af mestbegunstigelsesprincippet nødvendigvis indebærer, at der ikke kan være en gunstigere behandling af tredjelande, herunder tredjelandsstatsborgere i forhold til EU-borgere.

Tyskland, Frankrig, Italien og Østrig anser det for vigtigt, at eksisterende bilaterale transportaftaler mellem medlemsstaterne og de sydøsteuropæiske parter fortsat kan finde anvendelse og om nødvendigt tilpasses, og i den forbindelse glæder de sig over de tilsagn, Den Europæiske Union har givet under forhandlingerne om transporttraktaten for det vestlige Balkan, og som kom til udtryk i en erklæring til optagelse i protokollen.

I betragtning af kompetencefordelingen mellem Den Europæiske Union og EU's medlemsstater påpeger Tyskland, Frankrig, Italien og Østrig også, at transporttraktaten for det vestlige Balkan ikke berører kompetencefordelingen mellem Den Europæiske Union og dens medlemsstater, og at denne transporttraktat for det vestlige Balkan ikke danner præcedens for transportaftaler med lande uden for EU.
(8)

For at præcisere og konsolidere de krav til komponenter, som for øjeblikket er indeholdt i flere FN-regulativer, bør de tre forslag til nye FN-regulativer om lyssignaler, anordninger til vejbelysning og refleksanordninger vedtages. Disse nye FN-regulativer erstatter, uden at ændre nogen af de gældende detaljerede tekniske krav, 20 FN-regulativer (nr. 3, 4, 6, 7, 19, 23, 27, 38, 50, 69, 70, 77, 87, 91, 98, 104, 112, 113, 119 og 123), som ikke længere vil blive anvendt til nye typegodkendelser af køretøjer. Den 6. november 2018 vedtog Rådet en afgørelse om den holdning, som skal indtages i forbindelse med alle disse 23 FN-regulativer under mødet i november 2018 i de relevante udvalg under FN/ECE (176. møde). De relevante udvalg stemte imidlertid ikke om de pågældende regulativer på dette møde —
(6)

Formålet med protokollen er at gøre det muligt for Unionen og Republikken Elfenbenskysten (»Elfenbenskysten«) at arbejde tættere sammen om at fremme en bæredygtig fiskeripolitik, ansvarlig udnyttelse af fiskeressourcerne i Elfenbenskystens farvande og Elfenbenskystens bestræbelser på at udvikle en blå økonomi.
2.

Følgende punkt indsættes efter punkt 31i (Europa-Parlamentets og Rådets forordning (EU) nr. 1095/2010): »31j. 32014 L 0017 : Europa-Parlamentets og Rådets direktiv 2014/17/ЕU af 4. februar 2014 om forbrugerkreditaftaler i forbindelse med fast ejendom til beboelse og om ændring af direktiv 2008/48/EF og 2013/36/EU og forordning (EU) nr. 1093/2010 ( : Europa-Parlamentets og Rådets direktiv 2014/17/ЕU af 4. februar 2014 om forbrugerkreditaftaler i forbindelse med fast ejendom til beboelse og om ændring af direktiv 2008/48/EF og 2013/36/EU og forordning (EU) nr. 1093/2010 ( EUT L 60 af 28.2.2014, s. 34 ), som berigtiget i EUT L 246 af 23.9.2015, s. 11 Direktivets bestemmelser gælder i forbindelse med denne aftale med følgende tilpasninger: a) Uanset bestemmelserne i protokol 1 til denne aftale, og medmindre andet er fastsat i denne aftale, skal udtrykkene »medlemsstat(er)« og »kompetente myndigheder« forstås således, at de ud over deres betydning i direktivet også omfatter henholdsvis EFTA-landene og deres kompetente myndigheder. b) I artikel 5, stk. 3, litra b), indsættes ordene »eller alt efter omstændighederne EFTA-Tilsynsmyndigheden« efter ordene »Den Europæiske Tilsynsmyndighed (Den Europæiske Banktilsynsmyndighed) (EBA)«. c) I artikel 12, stk. 3, og artikel 27, stk. 3, læses for så vidt angår EFTA-landene ordene »den 20. marts 2014« som »datoen for ikrafttrædelsen af Det Blandede EØS-Udvalgs afgørelse nr. …/… af … [denne afgørelse]«. d) I artikel 14, stk. 5, læses for så vidt angår EFTA-landene ordene »den 20. marts 2014« som »datoen for ikrafttrædelsen af Det Blandede EØS-Udvalgs afgørelse nr. …/… af … [denne afgørelse]«, og ordene »indtil den 21. marts 2019« læses som »i fem år herefter«. e) I artikel 26, stk. 2, tilføjes følgende afsnit: »Liechtenstein er fritaget fra den statistiske overvågning som påkrævet i henhold til artikel 26, stk. 2«. f) I artikel 34, stk. 2, femte afsnit, og artikel 34, stk. 4, litra b), erstattes ordene »kan EBA handle« med ordene »kan EBA eller ETFA-Tilsynsmyndigheden, alt efter omstændighederne, handle«. g) I artikel 37 erstattes ordene »kan EBA handle i overensstemmelse med de beføjelser, der er tillagt den i henhold til nævnte artikel, og enhver bindende afgørelse truffet af EBA« med »kan EBA eller EFTA-Tilsynsmyndigheden, alt efter omstændighederne, handle i overensstemmelse med de beføjelser, der er tillagt dem i henhold til nævnte artikel, og enhver bindende afgørelse truffet af EBA eller EFTA-Tilsynsmyndigheden, alt efter omstændighederne,«. h) I artikel 43 læses for så vidt angår EFTA-landene ordene »den 21. marts 2016« og »den 20. marts 2014« som »datoen for ikrafttrædelsen af Det Blandede EØS-Udvalgs afgørelse nr. …/… af … [denne afgørelse]«, og ordene »den 21. marts 2017« læses som »et år efter datoen for ikrafttrædelsen af Det Blandede EØS-Udvalgs afgørelse nr. …/… af … [denne afgørelse]«.«
(10)

For at give de berørte departementer en tilstrækkelig grad af sikkerhed bør tilladelsen gives for en periode på seks år. For ikke at underminere den fremtidige udvikling af de eksisterende retlige rammer bør det dog fastslås, at denne afgørelse, hvis Rådet med henvisning til artikel 113 i traktaten om Den Europæiske Unions funktionsmåde (TEUF) indfører et ændret generelt system for beskatning af energiprodukter, som denne tilladelse ikke vil være tilpasset til, ophører med at finde anvendelse på den dato, hvor reglerne for dette ændrede generelle system finder anvendelse.
(98)

Dokumentationen indsendt af Det Forenede Kongerige angiver især, at PCC sammen med MMD rent faktisk søgte den mest omkostningseffektive løsning for at sikre de kraner, der var nødvendige for MMD's operationer. Selv om forretningsplanen på tidspunktet for erhvervelsen af MMD indeholdt en forventning om, at enhver udskiftning af kraner ville ske ved leje fra en tredjepart, viser den behørigt dokumenterede forudgående interne analyse af de tilgængelige alternativer for erhvervelse af kraner, som PCC udarbejdede som grundlag for sin beslutningsproces, at PCC's køb af kraner og efterfølgende udlejning til MMD økonomisk set ville være mere fordelagtigt. Lejeaftalerne indeholdt desuden almindelige kontraktlige vilkår og retlig sikkerhed for begge parter svarende til almindelige lejekontrakter, der bliver indgået mellem erhvervsdrivende selskaber. Lejebeløbet er beregnet med henblik på at sikre tilbagebetaling af PCC's investering over kranernes 15-årige levetid, herunder de gennemsnitlige låneomkostninger, der kan betragtes som almindelig kommerciel praksis i forbindelse med sådanne arrangementer inden for koncernen. Det er økonomisk rationelt for moderselskaber, der har fuldt ejerskab over datterselskaber, at benytte den økonomisk mest effektive ordning (på baggrund af hele koncernens synspunkt) i forbindelse med erhvervelse af udstyr, der er nødvendigt for dets datterselskabs aktiviteter. Kranerne blev udlejet til MMD for en periode på syv år. I betragtning af deres forventede levetid på 15 år blev det i de interne rapporter fremhævet, at PCC efter lejeperiodens udløb igen kunne leje kranerne ud til MMD eller sælge dem på det sekundære marked. Rapporten viser, at der er et stort brugtmarked for sådanne kraner, hvilket gør det muligt for PCC at sælge kranerne, hvis situationen ændrer sig.
(2)

Den 29. marts 2017 meddelte Det Forenede Kongerige sin beslutning om at udtræde af Unionen i henhold til artikel 50 i traktaten om Den Europæiske Union. Traktaterne ophører med at finde anvendelse på Det Forenede Kongerige på datoen for udtrædelsesaftalens ikrafttræden eller, hvis en sådan aftale ikke foreligger, to år efter meddelelsen, dvs. fra den 30. marts 2019, medmindre Det Europæiske Råd efter aftale med Det Forenede Kongerige med enstemmighed beslutter at forlænge denne frist. Den reviderede GPA-aftale ophører automatisk med at finde anvendelse på Det Forenede Kongerige fra nævnte dato.
b)

Listen over godkendte typer er blevet reduceret fra 21 til 6, og tilbage er kun typerne Bianco og Rosso samt deres respektive betegnelser Vendemmia Tardiva (sen høst) og Riserva. Den registrerede oprindelsesbetegnelse (DOC) »Sicilia« (BOB) dækker en bred vifte af regionale druesorter, herunder mange af dem, som er fastsat i den nuværende specifikation for »Contea di Sclafani« DOC (BOB), og selv om de er traditionelle, kan de ikke anses for at være enestående for det mere begrænsede område. Hensigten er derfor at fremme de pågældende DOC-vines (BOB) særlige karakter ved kun at beholde de typer, der fremstilles ved anvendelse af de druesorter, der bedst repræsenterer tilknytningen til det afgrænsede geografiske område. Selv i det tilfælde, hvor vinen fremstilles af naturligt forekommende sorter, som allerede var en del af den kombination af druesorter, der anvendes til hvide og røde vine og enkeltdruevine, benævnes de nu som hvide eller røde vine for at lægge større vægt på betegnelsens navn og tilknytningen til det »terroir«, hvor vinen er produceret.
(6)

Høringskonsulentens vigtigste opgaver bør være at rådgive det medlem af Kommissionen, der har ansvar for handelspolitik, og den generaldirektør, der har ansvar for handelspolitik (»generaldirektøren«), sikre processuelle rettigheder, træffe afgørelse om anmodninger om aktindsigt, træffe afgørelse om dokumenters fortrolige karakter og revurdere afgørelserne hos de af Kommissionens tjenestegrene, der har ansvar for fristforlængelser. Høringskonsulenten bør tilstræbe at sikre, at der ved udarbejdelsen af udkast til retsakter eller forslag tages behørigt hensyn til alle relevante forhold, hvad enten disse er fordelagtige eller ufordelagtige for de interesserede parter.
(6)

Til trods for disse reformer kan der i Grækenland stadig konstateres store ubalancer i beholdningerne og betydelige sårbarheder som følge af krisen. Som det også blev bemærket i Kommissionens rapport om varslingsmekanismen 2019 (udarbejdet i henhold til artikel 3 og 4 i Europa-Parlamentets og Rådets forordning (EU) nr. 1176/2011 (3)), står Grækenland over for visse udfordringer. Den offentlige gæld skønnes at have været på 182,8 % af bruttonationalproduktet ved udgangen af tredje kvartal af 2018, hvilket er det højeste i Unionen. Nettostillingen over for udlandet, som var på – 140,5 % af bruttonationalproduktet i 2017, er fortsat meget negativ; derudover er stillingen på de løbende poster, om end den er tæt på balance, stadig ikke tilstrækkelig til at understøtte en nedbringelse af de meget store nettopassiver over for udlandet til et forsvarligt niveau i et passende tempo. Ledigheden er fortsat med at falde fra sit højeste niveau i 2013 på 27,9 %, men lå fortsat på 18,6 % i oktober 2018. Langtidsledigheden (13,5 % i tredje kvartal af 2018) og ungdomsarbejdsløsheden (39,1 % i november 2018) er også fortsat meget høje. Der skal stadig gøres meget for at forbedre rammevilkårene for erhvervslivet og retssystemet, idet Grækenland stadig halter langt bagefter de bedst rangerede på adskillige områder, jf. de strukturelle elementer af de vigtigste komparative indikatorer (f.eks. det tidsrum, det tager at træffe en retsafgørelse, håndhævelse af kontrakter, registrering af ejendom, insolvensbehandling m.m.).
(3)

Italien har forelagt Kommissionen ny dokumentation for, at smitsomt blæreudslæt hos svin er udryddet i regionen Calabrien, og dermed for, at denne region er fri for sygdommen.
(10)

Denne forlængelse vil have den konsekvens, at Det Forenede Kongerige vedbliver med at være en medlemsstat med alle de rettigheder og forpligtelser, der er fastsat i traktaterne og EU-retten. Hvis Det Forenede Kongerige stadig er en medlemsstat den 23.-26. maj 2019, vil det være forpligtet til at afholde valg til Europa-Parlamentet i overensstemmelse med EU-retten. Det skal bemærkes, at Det Forenede Kongerige vil skulle give meddelelse om valget senest den 12. april 2019 for at afholde et sådant valg.
BILAG

FÆLLES ERKLÆRING VEDRØRENDE ISLAND, NORGE, SCHWEIZ OG LIECHTENSTEIN

Parterne til statusaftalen mellem Den Europæiske Union og Montenegro om tiltag, som gennemføres af Det Europæiske Agentur for Grænse- og Kystbevogtning i Montenegro, noterer sig de tætte forbindelser mellem Den Europæiske Union og Norge, Island, Schweiz og Liechtenstein, navnlig i henhold til aftalerne af 18. maj 1999 og 26. oktober 2004 om disse landes associering i gennemførelsen, anvendelsen og udviklingen af Schengenreglerne.

Under disse omstændigheder er det ønskeligt, at myndighederne i Norge, Island, Schweiz og Liechtenstein på den ene side og myndighederne i Montenegro på den anden side snarest indgår bilaterale aftaler om tiltag, som gennemføres af Det Europæiske Agentur for Grænse- og Kystbevogtning i Montenegro, svarende til de i statusaftalen mellem Den Europæiske Union og Montenegro om tiltag, som gennemføres af Det Europæiske Agentur for Grænse- og Kystbevogtning i Montenegro, omhandlede.
(6)

I overensstemmelse med artikel 17, stk. 5 i forordning (EU) nr. 305/2011 skal en sameksistensperiode angives for hver harmoniseret standard, som erstatter en anden harmoniseret standard. En sådan sameksistensperiode er angivet for standard EN 15824:2017 for yder- og inderpuds baseret på organiske bindemidler offentliggjort i Den Europæiske Unions Tidende (4). Da denne periode ikke er tilstrækkelig lang til, at producenterne kan forberede sig på anvendelsen af standarden, er det nødvendigt at angive en ny sameksistensperiode.